คือ แฟนผมเพิ่งเคยมีเพศสัมพันธ์ครั้งแรกอ่ะครับมีเพศสัมพันธ์แบบใส่ถุงยางอนามัย แล้วมีเลือดออกเป็นสีน้ำตาล แล้วพอตกกลางคืนมีเลือดออกคล้ายประจำเดือนอะครับ จะเป็นอะไรไหมครับ แล้วเลือดที่ออกใช้เลือดประจำเดือนไหมครับ
สวัสดีค่ะ หากเพิ่งมีเพศสัมพันธ์เป็นครั้งแรก เลือดที่ออกมา อาจเกิดจากการบาดเจ็บของเยื่อบุช่องคลอดหรือบางส่วนของเยื่อพรหมจารีมีการฉีกขาดได้ ซึ่งเลือดที่ออกมักมีปริมาณไม่มาก และจะค่อยๆ หยุดไหลไปได้เองภายในไม่กี่วันแต่หากเลือดที่ออกมีปริมาณมากคล้ายประจำเดือนและออกนานหลายวัน รวมถึงอยู่ในช่วงวันที่ที่ประจำเดือนควรจะมา ก็จะถือเป็นประจำเดือนค่ะ ดังนั้น แนะนำให้สังเกตเลือดที่ออกไปก่อน หากมีปริมาณมากพอสมควร และออกนานหลายวัน แต่ไม่เกิน 7 วัน ก็น่าจะเป็นประจำเดือนได้ค่ะ